> પાટણમાં 15 શખ્સો જુગાર રમતા ઝડપી લીધા પાટણમાં બે સ્થળો પરથી પોલીસે જુગાર રમતા જુગારીઓને ઝડપી પાડ્યા હતા જેમાં પાટણના બાલીસણા ગામે આવેલ પ્રાથમિક શાળા સામે આવેલ પટેલ ધનજીભાઈના વાડામાં જુગાર રમાતો હોવાની બાતમી આધારે બાલીસણા પોલીસે સ્થળ પર રેડ કરતા જુગાર રમતા ૧૧ જુગારીઓ પકડાયા હતા અને પોલીસે સ્થળ પરથી રોકડ ૧૭૦૩૦, ૬ મોબાઈલ,૩ મોટર સાઇકલ અને એક સેન્ટ્રો ગાડી મળી કુલ ૨.૩૫ લાખનો મુદામાલ જપ્ત કર્યો હતો તેમજ હારીજના સરેલ ગામે બસ સ્ટેશન આગળ જુગાર રમતા હોવાની જાણ થતા પોલીસે રેડ કરી ૪ જુગારીઓને ૧૦૪૫૦ રોકડ અને બે મોબાઈલ મળી કુલ ૧૧૪૫૦ નો મુદામાલ પકડ્યો હતો.